b'\n_START_ARTICLE_\nPape\xc5\xbe Severin\n_START_SECTION_\n\xc5\xbdivljenjepis\n_START_PARAGRAPH_\nRimljani so \xc5\xbee takoj po Honorijevi smrti 12. oktobra 638 izvolili za njegovega naslednika Labijenovega (Labienus) sina, Severina. Zaradi potrditve so v Carigrad poslali poslanstvo. Cesar Heraklij pa je za vsako ceno postavil kot pogoj potrditev odloka Ekthezis, ki je zastopal monoteletsko u\xc4\x8denje. Cesar je prek ravenskega egzarha poslal vojskovodja Mavricija (Mauritius), da je zasedel Lateransko pala\xc4\x8do v Rimu in jo oropal vseh dragocenosti. Pape\xc5\xbe se kljub ustrahovanju ni vdal; a tudi poslanci, ki jih je poldrugo leto zadr\xc5\xbeeval v mestu ob Bosporu nasilni cesar, so ostali neomajni; kon\xc4\x8dno je bolnega cesarja prek svojega apokriziarija pape\xc5\xbe le pregovoril, pa je dal privolitev. Tako je bil kon\xc4\x8dno le posve\xc4\x8den in sicer \xc5\xa1ele 28. maja 640.\n_START_SECTION_\nSmrt\n_START_PARAGRAPH_\nUmrl je dobra dva meseca po za\xc4\x8detku pape\xc5\xbeevanja in sicer 2. avgusta 640 v Rimu. Pokopan je v Baziliki svetega Petra v Vatikanu.'